MANJUNG: Soginumu 22 tulun Polipin, toiso-iso tinolungku onom tulan do Kuut Majistret do hiti kalapas minangakunn yolo nakasala kumaa titondos momoguno MyKad pilaso om sinanganu tulun suai.
Majistret Nur Shaqira Ibrahim minonuhuu pakaraja bangunan dilo ilo nopo nga 21 kusai om songulun tondu kiumur id pialatan 21 gisom 45 toun papanau hukuman dilo mantad tadau pinamagakaman tadau ko-1 tulan Kaapat nakatalib.
Soginumu 15 manta di natandasan dinawa momoguno MyKad pilasu om turu poh suai momoguno MyKad tulun suai sabaagi kointutunan id posorili Taman Perindustrian IKS, Kampung Acheh 2, Lumut jam 6.30 kosuabon, tadau ko-31 tulan Kotolu nakatalib.
Toinsanan diolo kitinaru Suluk om apandai moboros boros Melayu dialek Sabah tinandasan tumanud Kooturan 25(1)(e) Peraturan-Peraturan Porijistaan Pogun 1990 (Pinoundaliu 2007) ih mogowit hukuman tolungku gisom tolu toun toi ko danda gisom RM20,000 toi ko koduo-duo dau, sokiro nakasala. – BERNAMA
min_Latn min_Latn zsm_Latn min_Latn